陶渊明归去图
满目山河非典午，为米折腰何独苦。便从彭泽赋归来，买得兰舟到江浒。家中长物虽长在，黄菊可携松可抚。五株杨柳万条烟，依旧清阴上门户。逍遥九日坐篱下，那得香醪具尊俎。故人忽使白衣送，不畏山村暮冲虎。今宵倾倒期尽醉，己觉故乡皆乐土。丹青写入图画中，峻节高风照千古。
主题：思乡
情感：想家